หุ้นไทยภาคเช้าปิดบวก7.20 จุด
ดัชนีหุ้นไทยปิดที่ระดับ 1,370.14 จุด เพิ่มขึ้น 7.20 จุด หรือ 0.53% มูลค่าการซื้อขาย 19,089.16 ล้านบาท
19 ธ.ค. 2555

ดัชนีหุ้นไทยปิดที่ระดับ 1,370.14 จุด เพิ่มขึ้น 7.20 จุด หรือ 0.53% มูลค่าการซื้อขาย 19,089.16 ล้านบาท
ดัชนีหุ้นไทยเช้าวันนี้( 19 ธ.ค.) ปรับตัวเพิ่มขึ้นอย่างโดดเด่น เนื่องจากนักลงทุนคาดหวังว่าการแก้ไขปัญหาหน้าผาการคลังของสหรัฐจะได้ข้อสรุปเร็วๆนี้ ขณะที่เงินทุนต่างชาติยังคงไหลเข้ามาซื้อหุ้นไทยต่อเนื่องก่อนหยุดยาวช่วงปลายปี ส่งผลให้เช้าวันนี้ดัชนีปิดตลาดที่ระดับ 1,370.14 จุด เพิ่มขึ้น 7.20 จุด หรือ 0.53% มูลค่าการซื้อขาย 19,089.16 ล้านบาท
5 อันดับหุ้นที่มีมูลค่าการซื้อขายสูงสุด1. UV ปิดที่ 9.15 บาท เพิ่มขึ้น 1.65 บาท หรือ 22% มูลค่าการซื้อขาย 1,360.64 ล้านบาท2. PTTEP ปิดที่ 158.50 บาท เพิ่มขึ้น 0.50 บาท หรือ 0.32% มูลค่าการซื้อขาย 1,305.21 ล้านบาท3. KBANK ปิดที่ 193 บาท เพิ่มขึ้น 1 บาท หรือ 0.52% มูลค่าการซื้อขาย 762.87 ล้านบาท4. CPF ปิดที่ 35 บาท ราคาไม่เปลี่ยนแปลง มูลค่าการซื้อขาย 663.59 ล้านบาท5. BBL ปิดที่ 197.50 บาท เพิ่มขึ้น 1 บาท หรือ 0 .51% มูลค่าการซื้อขาย 584.14 ล้านบาท
บริษัทหลักทรัพย์(บล.)ฟิลลิป ระบุว่า ตลาดหุ้นไทยยังคงอยู่ในทิศทางบวก หลังจากที่นักลงทุนคาดหวังว่าการแก้ไขปัญหาหน้าผาการคลังของสหรัฐจะได้ข้อสรุปเร็วๆนี้ ส่งผลให้ค่าเงินดอลลาร์สหรัฐอ่อนลงต่อเนื่อง และหนุนการลงทุนในสินทรัพย์เสี่ยงคึกคัก ขณะที่ต่างชาติยังมีแรงซื้อต่อเนื่องในตลาดหุ้นไทย และกลับมาซื้อสุทธิเล็กน้อยในตลาดอนุพันธ์ อย่างไรก็ตามนักลงทุนควรระวังความผันผวนที่อาจเกิดขึ้นได้จากความไม่แน่นอนของข่าวสาร จึงต้องติดตามอย่างใกล้ชิด 
สำหรับกลยุทธ์การลงทุนระยะสั้นเน้นเลือกหุ้นรายตัว อิงกับหุ้นที่ยังปรับตัวเพิ่มขึ้นน้อยกว่ากลุ่มและตลาด และเน้นหุ้นที่อิงกับการบริโภคและการใช้จ่ายภายในประเทศเป็นหลัก เช่น กลุ่มสินเชื่อส่วนบุคคล,เช่าซื้อ, เครดิตคาร์ด, ค้าปลีก เป็นต้น โดยดัชนีมีแนวต้าน 1,366 จุด และ 1,375 จุด แนวรับ 1,356 จุด และ 1,348 จุด